Fortuna Hjørring har forstærket truppen med 26-årige Chú Santos fra Brasilien.

Fortuna Hjørring har hentet brasilianske Chú Santos til klubben som ny angriber. Den 26-årige Santos skal med sin hurtighed og komplette spillestil styrke de forsvarende danske mestre, der både kæmper for endnu et dansk mesterskab, men som også er i kvartfinalen i kvindernes Champions League. Chú Santos kommer fra Corinthians i Brasilien og er blandt spillerne omkring det brasilianske landshold. Hun har stor rutine fra hjemlandet, men har derudover hentet erfaring i koreanske klubber. Hun bliver af Fortuna-cheftræner Brian Sørensen kaldt "en komplet spiller", der er stærk på både teknik og hurtighed. Fortuna Hjørring skriver i en pressemeddelelse, at man har store forventninger til Santos, lover næsten publikum en stor brasiliansk oplevelse, når Chú finder sammen Tamieres de Britto, der der i gang med sin anden sæson i Fortuna.